Document ID: 31994R0262

ΚΑΝΟΝΙΣΜΟΣ (ΕΚ) αριθ. 262/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 για την τροποποίηση του κανονισμού (ΕΟΚ) αριθ. 3918/92 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα γεωργικά και βιομηχανικά προϊόντα και τον καθορισμό μειωμένων κινητών στοιχείων για ορισμένα μεταποιημένα γεωργικά προϊόντα, καταγωγής Ουγγαρίας, Πολωνίας και πρώην Τσεχικής και Σλοβακικής Ομοσπονδιακής Δημοκρατίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι οι ευρωπαϊκές συμφωνίες μεταξύ της Ευρωπαϊκής Κοινότητας, αφενός, και της Δημοκρατίας της Ουγγαρίας, της Δημοκρατίας της Πολωνίας και της Τσεχικής και της Σλοβακικής Ομοσπονδιακής Δημοκρατίας (ΤΣΟΔ), αφετέρου, υπεγράφησαν στις 16 Δεκεμβρίου 1991- ότι εν αναμονή της ενάρξεως ισχύος αυτών των συμφωνιών, η Κοινότητα έχει συνάψει με τις εν λόγω χώρες ενδιάμεσες συμφωνίες για το εμπόριο και τα εμπορικά θέματα(1) (2) (3) -
ότι οι δασμολογικές ποσοστώσεις και οροφές που προβλέπονται στις εν λόγω ενδιάμεσες συμφωνίες, έχουν ανοιχθεί το 1993 με τον κανονισμό (ΕΟΚ) αριθ. 3918/92(4) -
ότι τα πρόσθετα πρωτόκολλα των εν λόγω ενδιάμεσων συμφωνιών που μονογραφήθηκαν με τη Δημοκρατία της Ουγγαρίας, τη Δημοκρατία της Πολωνίας, καθώς και την Τσεχική και τη Σλοβακική Ομοσπονδιακή Δημοκρατία, η προσωρινή εφαρμογή των οποίων αποφασίστηκε με την απόφαση 93/421/ΕΟΚ(5) , αποσκοπούν στη βελτίωση της πρόσβασης στην κοινοτική αγορά ορισμένων προϊόντων καταγωγής των εν λόγω δημοκρατιών-
ότι τα συμπληρωματικά πρωτόκολλα που έχουν συναφθεί μεταξύ της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, και της Τσεχικής Δημοκρατίας και της Σλοβακικής Δημοκρατίας, αντιστοίχως που υπεγράφησαν στις Βρυξέλλες, στις 21 Δεκεμβρίου 1993, προβλέπουν, ιδίως, την κατανομή, την 1η Ιανουαρίου 1994, μεταξύ των διαδόχων κρατών της τέως ΤΣΟΔ, των δασμολογικών ποσοστώσεων και οροφών που της είχαν χορηγηθεί από την Κοινότητα-
ότι, κατά συνέπεια, κρίνεται σκόπιμο να τροποποιηθεί το παράρτημα Ι του κανονισμού (ΕΟΚ) αριθ. 3918/92- ότι για λόγους σαφήνειας, φαίνεται σκόπιμη η επαναδημοσίευση του εν λόγω παραρτήματος στο σύνολό του- ότι, πρέπει επίσης, να τροποποιηθεί το παράρτημα ΙΙ του κανονισμού αυτού ως προς τη δασμολογική ποσόστωση αριθ. 09.5171,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα Ι του κανονισμού (ΕΟΚ) αριθ. 3918/92 αντικαθίσταται από το παράρτημα του παρόντος κανονισμού.
2. Το παράρτημα ΙΙ του κανονισμού (ΕΟΚ) αριθ. 3918/92 αντικαθίσταται, σε ό,τι αφορά τη δασμολογική ποσόστωση 09.5171, από το ακόλουθο παράρτημα:
"
09.5171 1210 - CZ 4 720 5, 1 2 3 SK 580 5,4 (*) CZ = Τσεχική Δημοκρατία
SK = Σλοβακική Δημοκρατία.
"
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιανουαρίου 1994.

Labels: 3
18
1
6